SZAKKÉPZÉSI PROJEKTTERV

Ágazat: Környezetvédelem és vízügy

Környezetvédelem és vízügy ágazati alapoktatás

1. számú melléklet

Az adatok elemzése

Tartalmi követelmények:

A megszerkesztett táblázat, illetve tetszőleges más forrás segítségével oldják meg az alábbi feladatokat! A megoldásokat fel kell tölteni a közös platformba!

1. Határozza meg saját táblázatában a gyógyvízben levő összes oldott anion és külön az összes oldott kation tömeg- illetve anyagmennyiség-koncentrációját! Értelmezze az eredményeket!
2. Rakja növekvő oldott anyag tartalom sorba a kiválasztott 8 gyógyfürdőt!
3. Jellemzően milyen betegségek orvoslására ajánlják a termálfürdőket?
4. Mi lehet az oka annak, hogy a hajdúszoboszlói gyógyvíz színe (vörösbarna) jelentősen eltér a többiekétől?
5. Mi okozza a bükkaljai termálvizek (Egerszalók, Mezőkövesd) jellegzetes illatát?
6. A termálkutak hőmérséklete jelentősen magasabb, mint a fürdőmedencék vize. Milyen megoldással érik el az optimális hőfokot? (Gazdaságos, környezetbarát megoldásra kell gondolni!)
7. Mi lesz a medencékből este leeresztett víz sorsa? (Környezetbarát megoldásra gondoljon!)
8. Néhány fürdő csúcsidényben szinte teljesen megtelik. Miért nem fúrnak újabb kutakat, építenek új medencéket ezeken a helyeken?
9. A termálvizek kemény vagy lágy víznek számítanak? Miért?
10. Mi a magyarázat az egerszalóki sódombra? *(Kép a projekttervben!)*
11. Milyen további jeles magyar fürdőhelyeket ismer a felsoroltakon kívül?

*(A kérdések sora tetszés szerint bővíthető, szűkíthető, illetve digitális alkalmazásokba átemelhető.)*